Dancing on My Own

"**Dancing on My Own**" (בעברית: **רוקד/ת לבד**) הוא שיר אלקטרופופ של הזמרת רובין, שנכתב על ידי רובין ופטריק ברגר, וברגר היה גם האחראי על ההפקה המוזיקלית. השיר הופק בחברת התקליטים קוניצ'יווה רקורדס  ופורסם ב-20 באפריל 2010 כסינגל המוביל של אלבום האולפן החמישי של רובין, "Body Talk Pt. 1". בהמשך אותה שנה, יצאו גרסאות סינת'פופ ואקוסטית של השיר.

## הפקת השיר
השיר הופיע באלבום האוסף החמישי של לייב לאונג', *[[Radio 1's Live Lounge – Volume 5]]* .

השיר נוצר בהשראת אירועים שקרו בסיבוב ההופעות הקודם של רובין ברחבי סטוקהולם, "המנוני הדיסקו הגאה העצובים מטבעם" האהובים עליה, וביטול האירוסים שלה. בשיר מתוארת אישה הרוקדת לבדה במועדון לילה צפוף רגע לפני קריאה אחרונה, תוך שהיא מתבוננת בבן-זוגה לשעבר מחבק אישה אחרת, ומהרהרת על היחסים שהיו לה עמו.

המבקרים שיבחו את "Dancing On My Own" כהמנון מר-מתוק נוסף עבור קאנון השירים שלה, וחלקם דירגו אותו כשיר הגדול ביותר של השנה ובסופו של דבר, של העשור. חלק העריכו מחדש את השפעתו כשיר החתימה של רובין, המנון גאה ו-"המפצן העצוב האולטימטיבי" של התנועה הפופטימיסטית , לאחר שהרולינג סטון דירג את השיר במקום ה-20 ברשימת 500 השירים הגדולים בכל הזמנים ב-2021. "Dancing On My Own" הגיע למקום הראשון בשוודיה, לאחר שהופיעה בשידור חי בתוכנית הטלוויזיה השוודית, *[[Sommarkrysset]]* , והגיע גם לעשירייה הראשונה בדנמרק, נורווגיה ובריטניה מאוחר יותר באותו החודש.

מקס ויטלי ביים את הווידאו קליפ של השיר, בהשראתה של השחקנית האמריקאית, רוזי פרז. הווידאו קליפ יצא לראשונה ב-21 במאי 2010, שהראה את רובין מגלמת את הגיבורה במילות השיר במסגרות שונות של מועדוני לילה וחזרות. מאוחר יותר, השיר היה מועמד לפרס גראמי בקטגוריית הקלטת הדאנס/אלקטרונית הטובה ביותר, אך הפסיד ל-"Only Girl (In the World)" של ריהאנה. בנוסף, השיר זכה בפרס גרמיס  בקטגוריית שיר השנה. השיר הופיע במדיות שונות, בין היתר בסאטרדיי נייט לייב, קונצרט פרס נובל לשלום לשנת 2010, *Love Lockdown: Video Mixtape* של מארק רונסון, רק רוצה לשיר , מה הסיכוי? , *[[Swan Song (סרט, 2021)|Swan Song]]* , המרוץ לדראג של רו פול, אחת שיודעת, בנות, כתום זה השחור החדש, ואמת או חובה.

"Dancing On My Own" זכה לגרסאות כיסוי של אמנים ולהקות רבים, בין היתר גרסת רוק דרומי של קינגס אוף ליאון (מעולם לא יצא כסינגל), וגרסת מוזיקה עכשווית למבוגרים של קאלום סקוט (יצא כסינגל ב-15 באפריל 2016). השיר של קאלום היה להיט רדום ברחבי אירופה, על אף שזכה להצלחה גדולה בבריטניה. על אף שגרסת הכיסוי זכתה לשבח מרובין, מבקרי מוזיקה רבים השוו באופן שלילי למקור. הווידאו קליפ של גרסת הכיסוי של קאלום סקוט יצאה ב-15 באפריל 2016, תוך שנצפה למעלה מ-400 מיליון פעמים ב-4 שנים.

## מיקומי שיא

## נתוני מכירות

## היסטוריית יציאות לאור

## הגרסה של קאלום סקוט

הזמר קאלום סקוט ביצע את השיר שלו כחלק מהאודישן שלו ב-Britain's Got Talent ב-2015, ויצא כסינגל ב-15 באפריל 2016.

ב-2017, השיר היה מועמד בקטגוריית סינגל בריטי בפרסי המוזיקה הבריטית.

### מיקומי שיא

### נתוני מכירות

## גרסאות אחרות
*להקת הא-קפלה האמריקאית "פנטטוניקס" פרסמה גרסת כיסוי לשיר.
* הזמרת הבלגית קאטו קלאבאוט  שרה את השיר הזה באודישן שלה ב-"Idool" , הגרסה הבלגית לתוכנית "אמריקן איידול". השיר זכה בתואר "זהב" משנמכר בלמעלה מ-10,000 עותקים.
* שחקנית הקולנוע והדוגמנית האמריקאית אל פנינג שרה את השיר הזה כחלק מהסרט "רק רוצה לשיר"  והוא נמצא בפסקול הסרט.

## קישורים חיצוניים

## הערות שוליים

קטגוריה:סינגלי בכורה מ-2016
קטגוריה:שירי קאלום סקוט
קטגוריה:שירים באנגלית
קטגוריה:שירי להט"ב
קטגוריה:שירים על בדידות
קטגוריה:שירים על מועדוני לילה
קטגוריה:שירים על ריקודים
קטגוריה:בלדות אלקטרופופ
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים בהוצאת וורנר מיוזיק גרופ
קטגוריה:סינגלים בהוצאת קפיטול רקורדס